**Ратар**, Вељко Петровић

Жуљаве руке одмара на плугу.

Дубоко дише, и као да дремље.

А ветар, ћухом пробуђене земље

надојен, тресе седу влас му дугу.

Пред ногама му полегле, спокојне,

богате бразде, и како их гледа,

ко своја добра и марљива чеда,

безмерна нежност облева му знојне

боре, у мучној борби узоране.

Он воли земљу ту, на којој стоји,

напорним радом, знојем што је гноји,

на којој своје он тавори дане.

Он са ње кличе, с ње га сета мори…

И када семе нечујно пуцкета,

ил’ класје шушти, гиба се сред лета:

он то разуме, то му земља збори.

И кад је тако милује, у груди

несвесно му се тиха песма јави:

проста ко земља, ко различак плави,

суморна, блага, без големих жуди.

**ратар** – орач, земљорадник; **плуг** – оруђе којим се земља оре; **ћух** – тихо струјање ваздуха; **бразда** – удубљење које плуг оставља у земљи приликом орања; **чедо** – дете; **кликнути** – весело узвикнути; **таворити** – тешко живети; **морити** – мучити; **зборити** – говорити; **клас** – цват на стабљици жита, са много зрна; **различак** – плави ливадски цвет; **суморна** – жалосна; **голем** – велики

1.Опиши како ратар изгледа.

Шта физички изглед говори о његовом животу?

2. Како се ратар осећа док посматра бразде?

3. Препиши стихове у којима се најјаче запажа ратарева љубав према земљи.

4. Објасни значење народне пословице: У ратара црне руке, а бела погача.

5. Подвуци све епитете, а поређења препиши.

6. Колико строфа има песма? Колико свака строфа има стихова? Како се назива строфа од 4 стиха?

7. Прочитај реч **ратар** уназад. Такве речи зову се **палиндроми**. Прочитај уназад реченице: Ана воли Милована; Не сеј, Ана, на јесен.

8. Нацртај како замишљаш ратара на њиви.

**Ратар**, Вељко Петровић

Жуљаве руке одмара на плугу.

Дубоко дише, и као да дремље.

А ветар, ћухом пробуђене земље

надојен, тресе седу влас му дугу.

Пред ногама му полегле, спокојне,

богате бразде, и како их гледа,

ко своја добра и марљива чеда,

безмерна нежност облева му знојне

боре, у мучној борби узоране.

Он воли земљу ту, на којој стоји,

напорним радом, знојем што је гноји,

на којој своје он тавори дане.

Он са ње кличе, с ње га сета мори…

И када семе нечујно пуцкета,

ил’ класје шушти, гиба се сред лета:

он то разуме, то му земља збори.

И кад је тако милује, у груди

несвесно му се тиха песма јави:

проста ко земља, ко различак плави,

суморна, блага, без големих жуди.

**ратар** – орач, земљорадник; **плуг** – оруђе којим се земља оре; **ћух** – тихо струјање ваздуха; **бразда** – удубљење које плуг оставља у земљи приликом орања; **чедо** – дете; **кликнути** – весело узвикнути; **таворити** – тешко живети; **морити** – мучити; **зборити** – говорити; **клас** – цват на стабљици жита, са много зрна; **различак** – плави ливадски цвет; **суморна** – жалосна; **голем** – велики

1.Опиши како ратар изгледа.

Шта физички изглед говори о његовом животу?

2. Како се ратар осећа док посматра бразде?

3. Препиши стихове у којима се најјаче запажа ратарева љубав према земљи.

4. Објасни значење народне пословице: У ратара црне руке, а бела погача.

5. Подвуци све епитете, а поређења препиши.

6. Колико строфа има песма? Колико свака строфа има стихова? Како се назива строфа од 4 стиха?

7. Прочитај реч **ратар** уназад. Такве речи зову се **палиндроми**. Прочитај уназад реченице: Ана воли Милована; Не сеј, Ана, на јесен.

8. Нацртај како замишљаш ратара на њиви.